stanford-oval/wikipedia huggingface dataset:
Antti Niemi (jalkapalloilija)
Saavutukset

Suomen mestaruus 1992
Suomen Cup 1993
Liigacup 1994
Tanskan cup 1997
Skotlannin mestaruus 1998–1999
Skotlannin cup 1998–1999
Skotlannin liigacup 1998–1999
Vuoden liigapelaaja 1992
Vuoden jalkapalloilija 2004
Esikko Koitere

Uljas Esikko Grönroos, kirjailijanimi Esikko Koitere (24. marraskuuta 1879 Joroinen – 29. huhtikuuta 1952 Helsinki) oli suomalainen teosofi ja kirjailija.
Teoksia

Kaksi todellisuutta : kuvaus varhais-renesanssin ajoilta, romaani.  Mystica, Helsinki 1927
Aiheesta muualla

Teosofia.net: Esikko Koitereen kertomus Uhri, ilmestyi alun perin Ruusu-Risti-lehdessä lokakuussa 1929
Eppingin metroasema

Eppingin metroasema on Lontoon metron Central Linen koillinen pääteasema. Asema sijaitsee Suur-Lontoon ulkopuolella Eppingin pikkukaupungissa Essexissä Lontoon matkakortin maksualueella 6.
Historia

Eppingin asema avattiin vuonna 1865, kun Eastern Counties Railwayn rakentamaa Stratfordin ja Loughtonin välistä rataosuutta jatkettiin Ongariin. Vuonna 1949 Eppingiin ulottuva osuus radasta sähköistettiin ja siitä tuli osa metron Central Linea. Ongarin suuntaan jatkaakseen matkustajien tuli vaihtaa junaa Eppingissä. Epping–Ongar-rataosa poistettiin käytöstä vuonna 1994.
Asema nykyään

Nykyisin asema on melko vilkas, sillä myös monien ympäröivien alueiden asukkaat käyttävät Eppingin asemaa pääasiallisena työmatkaliikenteen asemanaan. Etenkin pysäköintitilasta on aseman ympäristössä pulaa, vaikka aseman pysäköintialue on Lontoon metron suurin.
Aseman laiturialue
Asema vuonna 1982
Aiheesta muualla

Kuvia tai muita tiedostoja aiheesta Eppingin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
|  |  |  Central Line päätepiste |  | Theydon Boisin metroasema ▷ Ealing Broadway (en) / West Ruislipin asema (en) |
muokkaa wikidataa
Antti Savolainen (ravivalmentaja)

Antti Savolainen (s. 5. marraskuuta 1939) on suomalainen ravivalmentaja.
Savolaisen tunnetuin valmennettava on ollut 1980-luvun alun menestyshevonen Keystone Patriot. Amerikkalaissyntyinen ori voitti Suomessa useita suurkilpailuja. Ulkomailla se saavutti Veijo Heiskasen ohjastamana ykköstilat muun muassa Sweden Cupissa 1981 sekä Napolin Lotteriassa vuonna 1983, joka on edelleen merkittävin suomalaishevosen milloinkaan saavuttama voitto. Muita Savolaisen menestyshevosia ovat olleet muun muassa Keystone Patton, Viking Way ja Viking Fakir.
Nykyään Lohjan Koisjärvellä asuva Savolainen keskittyi urallaan lähinnä valmennustoimintaan. Hän ajoi silti vuosien saatossa yli 1 200 ravilähtöä, joista Suomen Hippoksen tilastojen mukaan voitti 169. Viimeisen starttinsa Savolainen ohjasti marraskuussa 2009 Vermon raviradalla. Hän on myös pitkäaikainen Vermon Ravirata Oy:n hallituksen jäsen.
Antti Savolaisen veli Pentti Savolainen oli yksi kaikkien aikojen menestyneimpiä suomenhevosten kasvattajia.
Antti Hakala

Antti Hakala voi viitata seuraaviin henkilöihin:
Antti Hakala, jalkapalloilija
Antti Hakala, painija
Antti Hakala, taiteilijanimeltään Nopsajalka, reggaemuusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antti Hakala”, voi hakea sivunnimihaulla, laajalla sivunnimihaulla tai tekstihaulla.
Antti Haikonen (valtiopäivämies)

Antti Haikonen (1822 Taipalsaari  – 4. lokakuuta 1900 Taipalsaari)  oli suomalainen poliisi, maanviljelijä ja valtiopäivämies.
Haikonen oli herastuomari, joka toimi kihlakunnanoikeuden lautamiehenä, maanviljelijänä ja kuolemaansa saakka myös poliisina.  Hän oli talonpoikaissäädyssä Lappeen tuomiokunnan edustaja valtiopäivillä 1863–1864, joilla hän oli pankkivaliokunnan varajäsen.
Eugénie Blanchard

Anne Eugénie Blanchard (16. helmikuuta 1896 – 4. marraskuuta 2010 Gustavia, Saint-Barthélemy) oli ranskalainen nainen ja maailman vanhin ihminen 2. toukokuuta – 4. marraskuuta 2010.
Blanchard syntyi Saint-Barthélemyn saarella Karibialla. Tuolloin Saint-Barthélemy kuului vielä Guadeloupen saaristoon. Blanchard toimi jonkin aikaa nunnana, ja hän muutti 33 vuoden ikäisenä Curaçaolle, Alankomaiden Antillien suurimmalle saarelle. Hän muutti takaisin Saint-Bathélemy'lle vuonna 1956. Vuodesta 1980 hän asui vanhainkodissa. Hänen lempinimensä oli "Douchy", joka oli makeisia tarkoittaneen sanan johdannainen Curaçaolla puhuttavalla kreolikielellä. Tämän hän sai, koska hän jakoi lapsille mielellään karkkeja saadakseen heidät osallistumaan kirkonmenoihin. Hän oli viimeinen elossa ollut ihminen, joka oli syntynyt ennen ensimmäisiä nykyaikaisia olympialaisia.
Blanchardista tuli vanhin Ranskan kansalainen 25. toukokuuta 2008, ja maailman vanhin ihminen Kama Chinenin kuoltua 2. toukokuuta 2010. Blanchard kuoli 114-vuotiaana 4. marraskuuta 2010 Saint Barthélemy'lla. Hänen jälkeensä maailman vanhimman ihmisen tittelin peri brasilialainen Maria Gomes Valentim.
Antero de Quental

Antero de Quental
Antero Tarquíno de Quental (1842–1891) oli portugalilainen runoilija. Hän oli kansallisromantiikkaa vastustavan Coimbran koulukunnan johtajia, laadultaan mietiskelevä, pessimismiin kallistuva lyyrikko. Hän kuului "70-lukulaisiin" ja vastusti äärimmäistä romantiikkaa. Hän laati teorian portugalilaisesta modernista realismista.
Teokset

Sonetos, 1861, täyd. p. 1891
Odas modernas, 1865
Poesias lúgubres, Cartas, julk. 1915
Prosas, 1–3, 1923–1831
Teoksessa Maailmankirjallisuuden kultainen kirja 7 : Espanjan ja Portugalin kirjallisuuden kultainen kirja (WSOY, 1954) on kaksi Helvi Vasaran suomentamaa runoa: "Kädestä Luojan" ja "Nocturno".
Aiheesta muualla

Kuvia tai muita tiedostoja aiheesta Antero de Quental Wikimedia Commonsissa
Euhemeros

Euhemeros (m.kreik. Εὐήμερος, n. 330 - 260 eaa.) oli antiikin kreikkalainen kyreneläiseen koulukuntaan kuulunut filosofi ja kirjailija. Hän esitti Pyhä kirjoitus (Hiera Anagraphê) -nimisessä utopistis-filosofisessa matkakertomuksessa, että jumalat ovat alun perin olleet ihmisiä, joita on heidän kuolemansa jälkeen ryhdytty palvomaan. Monet hallitsijat ovat todellisuudessakin julistautuneet jumalaksi. Tätä ajattelua on myöhemmin ruvettu kutsumaan euhemerismiksi.
Andri Plah’otnjuk

Andri Plah’otnjuk.
Andri Mykolajovytš Plah’otnjuk (ukr. Андрій Миколайович Плахотнюк; s. 1. elokuuta 1975 Harkova, Ukrainan SNT) on ukrainalainen diplomaatti, joka on vuodesta 2020 lähtien toiminut Ukrainan Ruotsin-suurlähettiläänä.
Plah’otnjuk valmistui vuonna 1997 Harkovan kollegiumin itämaisten tieteiden ja kansainvälisten suhteiden instituutista kansainvälisten taloudellisten suhteiden asiantuntijaksi sekä japanin ja englannin kielten kääntäjäksi. Vuosina 1997–1998 hän työskenteli Ukrainan ulkoministeriön Aasian ja Tyynenmeren osaston attaseana ja 3. sihteerinä. Vuosina 1998–2002 hän toimi Ukrainan Kiinan-suurlähetystössä 3. ja sitten 2. sihteerinä. Vuosina 2002–2003 hän työskenteli ulkoministeriössä. Vuosina 2003–2004 hän toimi Ukrainan varaulkoministerin 1. sihteerinä ja avustajana. Vuosina 2004–2006 hän toimi ulkoministeriön Aasian ja Tyynenmeren osastolla neuvonantajana. Vuosina 2006–2010 hän toimi poliittisena neuvonantajana Ukrainan Kiinan-suurlähetystössä. Vuosina 2011–2013 hän toimi ulkoministeriössä osastonjohtajana. Vuosina 2013–2014 hän toimi ulkoministeriön poliittisen analyysin osaston johtajana. Vuosina 2014–2016 hän toimi ulkoministeriön Venäjä-osaston johtajana. Vuosina 2016–2020 hän toimi ulkoministeriön Venäjältä tulevien uhkien torjumisesta vastaavan osaston johtajana.
Syyskuussa 2020 Ukrainan presidentti Volodymyr Zelenskyi nimitti Plah’otnjukin Ukrainan Ruotsin-suurlähettilääksi.
Kunnianosoitukset

Pohjantähti-ritarikunta, 1. luokan komentaja (Ruotsi, 2022)
Ansioritarikunta, III luokka (Ukraina, 2021)
Esikoinen (kirja)

| Esikoinen> Eldest |
| --- | --- |

Alkuperäisteos
Kirjailija:  Christopher Paolini
Kansitaiteilija:  John Jude Palencar
Genre:  fantasia
Julkaistu:  2005
Suomennos
Suomentaja:  Tarja Rouhiainen
Kustantaja:  Tammi
Julkaistu:  2006
Sarja: Perillinen
Edeltävä:  Eragon
Seuraava:  Brisingr
Löydä lisää kirjojaKirjallisuuden teemasivulta
Esikoinen (engl. Eldest) on yhdysvaltalaisen kirjailijan Christopher Paolinin kirjoittaman Perillinen-fantasiakirjasarjan toinen osa. Se julkaistiin englanniksi vuonna 2005 ja suomeksi vuonna 2006.
Aiheesta muualla

Heinilä, Anna: Esikoinen onkin toinen Turun Sanomat.  16.7.2006.
Perillinen
| --- | --- |
Kirjat:   Eragon  Esikoinen  Brisingr  Perillinen 
Muut teokset:   Eragon (elokuva)  Eragon (videopeli) 
Hahmot:   Arya  Eragon  Saphira 
Ryhmät:   lohikäärmeratsastajat  ra’zacit  urgalit  vardenit  varjot 
Paikat:   Alagaësia  Carvahall 
Taistelut:   Farthen Dûrin taistelu  Feinsterin taistelu  Gil’eadin taistelu  Palavien tasankojen taistelu 
Kirjailija:  Christopher Paolini
Antti Haajanen

Antti Haajanen (s. 10. syyskuuta 1974 Karhula) on suomalainen urheilutoimittaja, radiojuontaja sekä televisiojohtaja.
Haajanen opiskeli Texasin yliopistossa radio- ja tv-alaa vuosina 1995–1996. Vuodesta 1994 lähtien hän työskenteli MTV3:n urheilutoimittajana. Hän oli Tulosruudun urheiluankkuri ja toimi Formula 1 -lähetysten varikkotoimittajana vuosina 2001–2002. Sittemmin Haajanen selosti alppihiihtoa ja freestylea. Hän toimi vuoden 2016 syksyyn asti MTV Sportin toimituspäällikkönä ja MTV Sport Uutisten päätoimittajana, jonka jälkeen Haajanen siirtyi Discovery Networks Finlandin urheilupäälliköksi. Hän aloitti tehtävässä 1. syyskuuta 2016. Vuonna 2023 Haajanen ylennettiin Warner Bros. Discoveryn Pohjoismaiden urheilutuotantojen johtajaksi.
Haajanen on toiminut juontajana myös Radio Novalla ja Kiss FM:llä.
Hänellä on vaimo sekä kolme lasta ja he asuvat Espoossa.
Eukadmos

| Eukadmos> Εὔκαδμος.Henkilötiedot |
| --- | --- |
Syntynyt: 400-luku eaa.? Ateena
Kuollut: 400-luku eaa.
Taiteilija
Aktiivisena:  400-luku eaa.
Ala:  kuvanveistäjä
Taidesuuntaus:  klassinen kuvanveisto
Eukadmos (m.kreik. Εὔκαδμος, lat. Eucadmus; 400-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Ateenasta.
Eukadmos oli Pausaniaan mukaan noin 440–430 eaa. toimineen Androstheneen opettaja, millä perusteella hänet voidaan myös ajoittaa. Muutoin hänestä ei tiedetä mitään.
Eugénio Salessu

Eugénio Salessu (27. elokuuta 1923 – 20. tammikuuta 2011) oli angolalainen roomalaiskatolinen piispa. Hänet vihittiin papiksi 14. heinäkuuta 1957 ja nimitettiin Malanjen hiippakunnan johtoon 3. helmikuuta 1977. Piispaksi vihkiminen seurasi 6. maaliskuuta. Pääkonsekraattorina toimi Giovanni De Andrea, jota avustivat Eduardo André Muaca ja Manuel Franklin da Costa.
Salessu jäi eläkkeelle 75-vuotispäivänään 27. elokuuta 1998.
Antti Haapakoski

Antti Haapakoski voittaa 110 metrin aitajuoksun Euroopan cupin 1. divisioonassa 1995 Turun urheilupuistossa.
Antti Ensio Haapakoski (s. 6. helmikuuta 1971 Kalajoki) on suomalainen pika-aitajuoksija. Hän oli paras suomalainen pika-aituri lähes koko 1990-luvun. Haapakoskea pidettiin nuorten sarjoissa Arto Bryggaren veroisena lahjakkuutena hänen voitettuaan nuorten Euroopan mestaruuden vuonna 1989 sekä nuorten maailmanmestaruuden vuonna 1990. Haapakoski ei urallaan kuitenkaan yltänyt arvokisamitaleihin aikuisten kansainvälisellä tasolla. Syksyllä 2009 Haapakoski nimettiin Suomen Urheiluliiton pika- ja aitajuoksujen puolipäiväiseksi lajivalmentajaksi.
Haapakoski voitti 110 metrin aitojen Suomen mestaruuden kaikkiaan kuusi kertaa vuosina 1990 ja 1993–1997. Hopeaa hän saavutti vuosina 1991, 2000, 2001 ja pronssia 1989. Hallissa hän voitti 60 metrin aidat 1992, 1993, 1995 ja 1997 ja saavutti hopeaa vuonna 1991 ja pronssia 1989.
Haapakoski oli mukana yleisurheilun EM-kisoissa 1990 ja 1994, MM-kisoissa 1991, 1993, 1995 ja 1997 sekä olympialaisissa 1992 ja 1996. Sisäratojen arvokilpailuissa hän oli mukana MM-kisoissa 1993, 1995 ja 1997 ja EM-kisoissa 1992. Parhaimmillaan hän oli EM-kisoissa 1994 kuudes ja sisäradoilla MM-kisoissa 1995 kuudes ja EM-kisoissa 1992 viides.
Haapakosken ennätys 110 metrin aidoissa on Kuortaneella juhannuskisoissa 24. kesäkuuta 1995 juostu 13,42. Ajallaan hän on kaikkien aikojen suomalaistilastossa kolmantena Elmo Lakan ja Arto Bryggaren jälkeen. Haapakosken nimissä ovat 19-vuotiaiden Suomen ennätys aikuisten 106,7 senttimetriä korkeilla aidoilla 13,65 (1990) ja 22-vuotiaiden Suomen ennätys 13,55 (1992). Sallittua kovemmassa myötätuulessa Haapakoski juoksi 13,26 (Sestriere 1994).
Seuratasolla Haapakoski edusti Kalajoen Junkkareita.
Eurobondi

Eurobondi tarkoittaa ehdotettua euromaiden yhteistä joukkovelkakirjaa, eli lainaa, jossa lainanottajina ja takaisinmaksajina olisivat kaikki euromaat yhdessä.
Elokuvavuosi 2021

Elokuvavuosi 2021 käsittelee vuoden 2021 aikana ensi-iltansa saaneita elokuvia ja elokuvamaailman merkittäviä tapahtumia.
Ensi-iltoja > Tammi–maaliskuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| H E L M I K U U | 26 | Cherry | Apple TV+ | Anthony ja Joe Russo (ohj.); Angela Russo-Otstot, Jessica Goldberg (käs.); Tom Holland, Ciara Bravo, Jack Reynor, Michael Rispoli, Jeff Wahlberg | Trilleri |  |
| M A A L I S K U U | 5 | Raya ja viimeinen lohikäärme | Walt Disney Animation Studios | Don Hall, Carlos López Estrada (ohj.); Qui Nguyen, Adele Lim (käs.); Kelly Marie Tran, Awkwafina, Gemma Chan, Daniel Dae Kim, Sandra Oh, Benedict Wong, Izaac Wang, Thalia Tran, Alan Tudyk | animaatio / fantasia / seikkailu |  |
| M A A L I S K U U | 18 | Zack Snyder’s Justice League | Warner Bros. / DC Films / HBO Max | Zack Snyder (ohj.); Chris Terrio (käs.); Ben Affleck, Henry Cavill, Amy Adams, Gal Gadot, Ray Fisher, Jason Momoa, Ezra Miller, Willem Dafoe, Jesse Eisenberg, Jeremy Irons, Diane Lane, Connie Nielsen, J. K. Simmons | Supersankari |  |
| M A A L I S K U U | 26 | Nomadland ‡ | Searchlight Pictures | Chloé Zhao (ohj./käs.); Frances McDormand, David Strathairn, Linda May, Swankie | Draama |  |
| M A A L I S K U U | 26 | Wonder Woman 1984 ‡ | Warner Bros. / DC Films | Patty Jenkins (ohj./käs.); Geoff Johns, Dave Callaham (käs.); Gal Gadot, Chris Pine, Kristen Wiig, Pedro Pascal, Robin Wright, Connie Nielsen | supersankari |  |
Ensi-iltoja > Huhti–kesäkuu

| Ensiesitys | Ensiesitys | Nimi | Tuotantoyhtiö | Näyttelijät ja tuotantoryhmä | Tyylilaji | Läh>  |
| --- | --- | --- | --- | --- | --- | --- |
| T O U K O K U U | 13 | Petteri Kaniini: Kani karkuteillä | Sony Pictures Releasing | Will Gluck (ohj./käs.); Patrick Burleigh (käs.); Rose Byrne, Domhnall Gleeson, David Oyelowo, Elizabeth Debicki, Margot Robbie, James Corden | animaatio |  |
| T O U K O K U U | 19 | Spiral | Lionsgate | Darren Lynn Bousman (ohj.); Josh Stolberg, Peter Goldfinger (käs.); Chris Rock, Max Minghella, Marisol Nichols, Samuel L. Jackson | kauhu |  |
| T O U K O K U U | 21 | Godzilla vs. Kong | Warner Bros. / Legendary Pictures | Adam Wingard (ohj.); Eric Pearson, Max Borenstein (käs.); Alexander Skarsgård, Millie Bobby Brown, Rebecca Hall, Brian Tyree Henry, Shun Oguri, Eiza González, Julian Dennison, Kyle Chandler, Demián Bichir | toiminta / tieteis / seikkailu |  |
| T O U K O K U U | 28 | Cruella | Walt Disney Pictures | Craig Gillespie (ohj.); Andrew Gunn, Marc Platt, Kristin Burr (käs.); Emma Stone, Emma Thompson, Joel Fry, Paul Walter Hauser, Emily Beecham, Kirby Howell-Baptiste, Mark Strong | rikosdraama |  |
| T O U K O K U U | 28 | Tom & Jerry | Warner Bros. | Tim Story (ohj.); Kevin Costello (käs.); Chloë Grace Moretz, Michael Peña, Colin Jost, Rob Delaney, Pallavi Sharda, Jordan Bolger, Patsy Ferran, Ken Jeong | rikosdraama |  |
| K E S Ä K U U | 4 | Kirottu 3: Paholaisen vallassa | Warner Bros. / New Line Cinema | Michael Chaves (ohj.); David Leslie Johnson-McGoldrick (käs.); Vera Farmiga, Patrick Wilson, Ruairi O’Connor, Sarah Catherine Hook, Julian Hilliard | kauhu |  |
| K E S Ä K U U | 11 | Hiljainen paikka: Osa 2 ‡ | Paramount Pictures / Platinum Dunes | John Krasinski (ohj./käs.); Emily Blunt, Millicent Simmonds, Noah Jupe, Cillian Murphy, Djimon Hounsou | kauhu |  |
| K E S Ä K U U | 18 | Luca | Pixar / Disney+ | Enrico Casarosa (ohj.); Mike Jones, Jesse Andrews (käs.); Jacob Tremblay, Jack Dylan Grazer, Emma Berman, Marco Barricelli, Saverio Raimondo, Maya Rudolph, Jim Gaffigan | animaatio / fantasia / seikkailu |  |
| K E S Ä K U U | 18 | Mortal Kombat | Warner Bros. / New Line Cinema | Simon McQuoid (ohj.); Greg Russo, Dave Callaham (käs.); Lewis Tan, Jessica McNamee, Josh Lawson, Tadanobu Asano, Mehcad Brooks, Ludi Lin, Chin Han, Joe Taslim, Hiroyuki Sanada | taistelu |  |
| K E S Ä K U U | 30 | Fast & Furious 9 | Universal Pictures / Original Film / One Race Films | Justin Lin (ohj.); Andrea Warren (käs.); Vin Diesel, Michelle Rodríguez, Jordana Brewster, Tyrese Gibson, Chris ”Ludacris” Bridges, Nathalie Emmanuel, John Cena, Helen Mirren, Charlize Theron | animaatio / toiminta |  |
Aiheesta muualla

Elokuvavuosi 2021 Internet Movie Databasessa (englanniksi)
Antwerpenin piiritys (täsmennyssivu)

Antwerpeniä on piiritetty ja valloitettu useita kertoja:
Antwerpenin ryöstö, 1576 – kahdeksankymmenvuotinen sota
Antwerpenin piiritys, 1584–1585 – kahdeksankymmenvuotinen sota
Antwerpenin piiritys, 1914 – ensimmäinen maailmansota
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Antwerpenin piiritys”, voi hakea sivunnimihaulla, laajalla sivunnimihaulla tai tekstihaulla.
Antti Scherbakoff

Antti Scherbakoff (5. huhtikuuta 1918 Lappeenranta – 16. joulukuuta 2003 Helsinki) oli suomalainen kielenkääntäjä, joka tunnetaan myös suomalais-venäläisen sanakirjan laatijana.
Scherbakoff valmistui Helsingin venäläisestä koulusta vuonna 1946 ja työskenteli kääntäjänä ja kirjeenvaihtajana muun muassa merivoimien esikunnassa ja ulkoasiainministeriössä. Hän suoritti filosofian kandidaatin tutkinnon Helsingin yliopistossa vuonna 1951.
Scherbakoff työskenteli Suomalais-Ugrilaisen Seuran palveluksessa vuodesta 1954 ja Neuvostoliittoinstituutissa vuodesta 1965. Hän jäi eläkkeelle vuonna 1983.
Scherbakoff toimi vuodesta 1953 Igor Vahrosin kanssa suomalais-venäläisen sanakirjan toisena laatijana. Alun perin suomalaista käyttäjää varten suunnitellun sanakirjan valmistelu pitkittyi, ja se jouduttiin muokkaamaan uudelleen Neuvostoliitossa julkaisua varten. Teos ilmestyi vuonna 1975 ja siitä otettiin useita lisäpainoksia.
Teoksia

Antti Scherbakoff ja Martti Kahla. Neuvostoliittolaisten henkilönnimien opas: Kokoelma venäläisiä etunimiä sekä Neuvostoliitossa käytössä olevia sukunimiä: Oikeinkirjoitus- ja painotusohjeluettelo. Helsinki: Neuvostoliittoinstituutti, 1967.
Igor Vahros ja Antti Scherbakoff. Finsko-russki slovar / Suomalais-venäläinen sanakirja. Moskva: Russki jazyk, 1975.
Suomalais-venäläinen ja venäläis-suomalainen maanparannus- ja vesitaloussanasto. Helsinki: Neuvostoliittoinstituutti, 1977.
Epic Mickey: Rebrushed

| Epic Mickey: Rebrushed |
| --- | --- |
 Pelin Nintendo Switchin kansikuva.
Kehittäjä:  Purple Lamp
Julkaisija:  THQ Nordic
Jakelija:  PlayStation Store, Microsoft Store, Steam, GOG.com ja Nintendo eShop
Pelisarja:  Epic Mickey
Pelimoottori:  Unreal Engine
Julkaistu:  23. syyskuuta 2024 (PS4&5) 24. syyskuuta 2024 (Windows, NS, Xboxit)
Lajityyppi:  toimintaseikkailupeli
Pelimuoto:  yksinpeli
Alusta:  Nintendo Switch PlayStation 4 PlayStation 5 Windows Xbox One Xbox Series X/S
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK   : 
Epic Mickey: Rebrushed  tai Disney Epic Mickey: Rebrushed on 23. syyskuuta 2024 julkaistu toimintaseikkailupeli. Se kuuluu Epic Mickey -pelisarjaan ja on vuoden 2010 Epic Mickeyn uusioversio. Se julkaistiin PlayStation 4:lle ja 5:lle 23. syyskuuta 2024 ja Nintendo Switchille, Windowsille, Xbox Onelle ja Xbox Series X/S:lle 24. syyskuuta 2024.
Pelattavuus

Alkuperäisen pelin tavoin Epic Mickey: Rebrushed:ssa Mikillä on sivellin, jonka vihreällä aineella voi poistaa ympäristöstä tiettyjä asioita ja sinisellä tuoda ne takaisin. Uusina toimintoina Mikillä on syöksähdys, maahan kohdistuva isku ja sprintti.
Eurobandið

| Eurobandið |
| --- | --- |
 Eurobandið esiintymässä Eurovision laulukilpailuissa Serbiassa vuonna 2008.
Henkilötiedot
Kansalaisuus:  Islanti
Muusikko
Laulukielet:  englanti ja islanti
Aktiivisena:  2006–
Tyylilajit:  eurodance
Soittimet:  laulu
Aiheesta muualla
www.icelandicmusic.com/Euroband
  [ Muokkaa Wikidatassa ] [ ohje ]  
Eurobandið on islantilainen eurodanceyhtye, jonka muodostavat Friðrik Ómar Hjörleifsson ja Regína Ósk Óskarsdóttir. Yhtye edusti Islantia vuoden 2008 Eurovision laulukilpailussa kappaleella This Is My Life. He saavuttivat finaalissa 14. sijan 64. pisteellään.
Friðrik ja Regína ovat molemmat maansa kuuluisimpia artisteja. He yrittivät päästä ennen yhtyeensä perustamista Eurovision laulukilpailuun artisteina, mutta yhdistymisensä jälkeen pari valittiin euroviisuihin Islannin karsinnoista.
Annihilator

| Annihilator |
| --- | --- |


Tiedot
Toiminnassa:  1984–
Tyylilaji:  heavy metal thrash metal speed metal
Kotipaikka:  Ottawa, Ontario, Kanada
Laulukieli:  englanti
Jäsenet:  Jeff Waters, kitara, laulu   Dave Sheldon, kitara   Ryan Ahoff, basso   Fabio Alessandrini, rummut  
Entiset jäsenet:  ks. kohta Entiset jäsenet  
Levy-yhtiö:  Roadrunner, (1989–1994)   Epic, (1993)   Attic, (1994)   Hypnotic, (1994)   CMC International, (1994–1999)   Music for Nations, (1996–1997)   SPV, (2001–2002, 2007–2008)   AFM Records, (2003–2005)   Earache, (2010)   UDR Music, (2013–)  
Aiheesta muualla
Kotisivut
Infobox OKNimi-testi OK: 
Annihilator on kanadalainen metalliyhtye. Sen musiikki luokitellaan yleensä thrash metaliksi. Yhtye on uransa aikana myynyt yli kaksi miljoonaa levyä.
Historia

Jeff Waters perusti Annihilatorin Ottawassa, Kanadassa vuonna 1984.
Waters ja Bates värväsivät yhtyeeseen rumpalin Paul Malek ja basisti Dave Scottin. Tämä kokoonpano kesti kaksi vuotta, ja tämä aikana tehdyt kappaleet päätyivät yhtyeen kahdelle ensimmäiselle albumille. Ennen esikois-LP:nsä julkaisua John Bates ja Dave Scott päättivät jättää yhtyeen syinä "taiteelliset erimielisyydet" ja "henkilökohtaiset kiistat". Waters muutti Vancouveriin, jossa hän kokosi täysin uuden kokoonpanon, johon tuli mukaan D.O.A:n entinen jäsen Randy Rampage.[lähde? ]
Yhtye levytti nimikkokappaleensa ”Annihilator” vuonna 1985 ja teki useita demoja ennen kuin miehistönvaihdosten jälkeen pääsi levyttämään debyyttialbumia Vancouverissa. Levyt ”Alice In Hell” (1989) sekä ”Never, Neverland” (1990) löivät Annihilatorin läpi metallimarkkinoilla.
Waters kirjoitti ja äänitti nimikappaleen "Annihilator" (eri raita kuin vuoden 1994 albumilla King of the Kill) yhdessä laulaja John Batesin kanssa. Tämä alkuperäinen versio "Annihilator"-kappaleesta julkaistiin vuonna 2005 albumilla Schizo Deluxe.[lähde? ]
Heti ”Alice In Hellin” julkaisun jälkeen bändi kiersi Yhdysvaltoja Testamentin kanssa ja vuonna 1991 oli lämmittelijänä myös Judas Priestille. Waters on jatkuvasti muuttanut Annihilatorin kokoonpanoa sen toiminnan aikana ja multi-instrumentalistina on soittanut usein levyille kaikki kitara- ja bassoraidat ja laulanut myös satunnaisesti yhtyeen levyillä. Debyyttialbumilla Alice in Hellillä sekä Criteria for a Black Widow’lla (1999) laulanut Randy Rampage kuoli 14. elokuuta vuonna 2018. Vuodesta 2003 alkaen laulaja-kitaristina toiminut Dave Padden lähti yhtyeestä vuonna 2014, jonka jälkeen Waters on toiminut myös yhtyeen laulajana.
Yhtyeen diskografia tullaan julkaisemaanpäivitettävä lähes kokonaisuudessaan uudelleen päivitettyinä versioina earMUSIC-levy-yhtiön toimesta. Uudelleenjulkaisujen sarjan aloittaa Metal II, joka on uusiksi äänitetty versio vuoden 2007 Metal-albumista.
Jäsenet

Jeff Waters – kitara, basso (studio), taustalaulu (1984–), laulu (1985–1986, 1994–1997, 2015–)
Aaron Homma – kitara (2015–)
Rich Hinks – basso (2015–)
Fabio Alessandrini – rummut (2016–)
Jäsenet > Livemuusikot

Dave Sheldon – basso (2007–2008)
Ryan Ahoff – rummut (2007–2008)
Flo Mournier – rummut (2011)